
14. sjednica Školskog odbora Obrtničke škole u Splitu je održana 24. lipnja 2026. u uredu ravnatelja uz prethodnu dostavu sve potrebne dokumentacije članovima Školskog odbora elektronskim putem.
Sve odluke i zaključci su jednoglasno doneseni od strane članova Školskog odbora.
Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.
Ad 1. Usvajanje zapisnika s 12. i 13. sjednice Školskog odbora

Jednoglasno su usvojeni zapisnici s 12. i 13. sjednice Školskog odbora.

Ad 2. Natječaj - nastavnik/ica stručno teoretskih predmeta u programu Fotograf

Na natječaj za radno mjesto nastavnik/ica stručno teoretskih predmeta u programu Fotograf – 1 izvršitelj/ica na nepuno neodređeno radno vrijeme, 4 sata dnevno, 20 sati tjedno, je pristigla 1 prijava Anđele Vidić koja je potpuna i pravodobna. Povjerenstvo za procjenu i vrednovanje kandidata za zapošljavanje je na svom sastanku održanom 03.06.2026. godine utvrdilo da sukladno članku 14. stavak 7. Pravilnika o postupku zapošljavanja te procjeni i vrednovanju kandidata za zapošljavanje Obrtničke škole s obzirom da se prijavila samo jedna kandidatkinja nije potrebno provoditi procjenu odnosno testiranje. Ravnatelj Anđelu Vidić, magistru likovne umjetnosti i dizajna predlože Školskom odboru za zapošljavanje do 5 mjeseci sukladno članku 107. stavak 13. Zakona o odgoju i obrazovanju u osnovnoj i srednjoj školi. Jednoglasno je dana suglasnost ravnatelju za sklapanje ugovora na nepuno određeno radno vrijeme do 5 mjeseci s Anđelom Vidić.

Ad 3. Natječaj - operativni djelatnik/ica za sigurnost i civilnu zaštitu

[bookmark: _GoBack]Na natječaj za radno mjesto operativni djelatnik/ica za  sigurnost i civilnu zaštitu – 2 izvršitelja/ice na puno neodređeno radno vrijeme u Obrtničkoj školi, Nodilova 3, Split je pristiglo 12 prijava. Prijave svih 12 kandidata su potpune i pravodobne, te su svi kandidati pozvani na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje koje se održalo 18.06.2026. godine. Troje kandidata nije pristupilo testiranju, te se smatra da su odustali od prijave na natječaj. Nakon provedene procjene Povjerenstvo je utvrdilo rang listu. Ravnatelj je predložio Školskom odboru za zapošljavanje dvoje najbolje rangiranih kandidata Marina Kaćunka i Antu Šišu. Jednoglasno je dana suglasnost ravnatelju za sklapanje ugovora na puno neodređeno radno vrijeme s Marinom Kaćunkom i Antom Šišom.
Ad 4. Izmjena i dopuna Proračuna za 2026. godinu (Rebalans 1.2026) i Obrazloženje posebnog 
          dijela

Jednoglasno su usvojene Izmjene i dopune Proračuna za 2026. godinu (Rebalans 1.2026) i Obrazloženje posebnog dijela.
Ad 5. Razno

Članica Školskog odbora Ana Juranović je pitala što je učinjeno po pitanju unaprjeđenja stanja učeničkih zahoda. Ravnatelj je odgovorio da će se u toku ljeta uraditi vrata sa kvakama.

















	


